Валанцёры Сялецкага дзіцячага сада — сярэдняй школы Мсціслаўскага раёна стваралі і развешвалі арт-шпакоўні. Як толькі з’явіліся першыя праталінкі, вучні задумаліся аб новых хатках для птушак. Пасля ўрокаў пад кіраўніцтвам настаўніка працоўнага навучання Уладзіміра Леанідавіча Поклада дзеці з нецярпеннем беглі ў школьныя майстэрні для вырабу новых домікаў для птушак. І вось новыя шпакоўні радуюць вока на бярозах.